Diari Oficial de la Generalitat Valenciana


Sumari del DOGV 9977, del 07-11-2024 (2024/11868)

ANUNCI de sotmetiment de la documentació de la versió preliminar del Pla d'ordenació detallada de Jesús Pobre a participació pública i consultes a les administracions públiques afectades.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9977

Data del DOGV
:   07-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11709

CVE
:   BHQA-I-4186-98576

Data del document
:   05-11-2024

Organisme emissor
:   Ajuntament de Dénia

Tipus de document
:   Anunci

Mitjançant un acord adoptat per la sessió plenària celebrada el 31 d'octubre de 2024, en relació al Pla d'ordenació detallada (POP) de Jesús Pobre, en el punt 10, amb l'assumpte de referència de la qual és la participació pública i consultes a altres administracions de la versió preliminar del POP (Pla d'ordenació detallada) de Jesús Pobre, es disposa el següent:                   Primer. Sotmetre la documentació de la versió preliminar del POP de Jesús Pobre a participació pública i consultes a les administracions públiques afectades. La informació pública es realitzarà en els termes determinats en l'article 61.1.a) i 55.2 del TRLOTUP, per mitjà d'un anunci en el *Diari Oficial de la Generalitat Valenciana*  i en premsa escrita de gran difusió. L'anunci d'informació pública farà constar la possibilitat de formular-hi al·legacions en el termini de 45 dies hàbils a comptar de l'endemà de la publicació de l'anunci en el DOGV. Els anuncis indicaran l'adreça electrònica per a consulta de la documentació. Durant este termini podrà ser examinada la documentació per qualsevol interessat i s'hi podran formular al·legacions i observacions, per a la qual cosa poden aportar tota classe de documentació o mitjans de prova que s'estimen adequats.

Segon. Sol·licitar els informes sectorials dels diferents departaments i òrgans competents de les administracions afectades en les seues competències respectives i informes de les empreses que gestionen o exploten infraestructures de servicis declarats essencials o d'utilitat pública.

Tercer. Inserir anunci en el DOGV, en el tauler d'anuncis de l'Ajuntament, en la pàgina web (<www.denia.es>) i en un diari no oficial d'àmplia difusió en el municipi.

Quart. Acordar la suspensió de llicències en l'àmbit objecte de POP de Jesús Pobre de conformitat amb el que s'establix en l'article 68.3 TRLOTUP. Poden concedir-se llicències per a usos i obres compatibles amb l'ordenació que determina el pla que s'exposa i amb el règim vigent, sense perjuí de la posterior aprovació d'altres normes urbanístiques que resulten d'aplicació.

Cinqué. Acordar la suspensió pel termini d'un any i amb possibilitat de pròrroga, per a l'emissió dels certificats de compatibilitat urbanística per a vivendes d'ús turístic, llicències i declaracions responsables relatives a obres o usos que tinguen per objecte i finalitat la conversió de l'immoble respectiu en vivenda d'ús turístic, com ara obres de reforma i llicències de canvi d'ús a vivenda d'ús turístic, en tot l'àmbit del POP de Jesús Pobre. Publicar el present acord de suspensió en el *Diari Oficial de la Generalitat Valenciana*, que tindrà efectes a partir de l'endemà de la publicació en aquell i publicar a efectes informatius al tauler municipal.

Sisé. Comunicar-hi a l'EATIM de Jesús Pobre als efectes oportuns.

Cosa que es publica per al coneixement general.

  

Dénia, 5 de novembre de 2024

Vicent Grimalt Boronat

Alcalde president